ایران خاریجی ایشلر باخانی محمد جواد ظریف، تهران ایله واشینگتن آراسین‌دا توتوقلو موبادیله‌سی ائدیلدیگینی آچیقلادی.
ظریف، تویتر حسابین‌دان پایلاشدیغی مئساژین‌دا، تحریملری پوزدوغو سببیله بیر ایلده‌ن چوخ بیر مدت آمریکا بیرلشمیش دؤولتلرینده توتوقلو اولان ایران‌لی بیلیم اینسانی مسعود سلیمانینین سربست بوراخیلدیغینی بیلدیردی.
ظریف، سلیمانینین سربست بوراخیلماسییلا ۲۰۱۶دا جاسوسلوق اتهامی ایراندا توتوقلانان چین اصیل‌لی آمریکا وطنداشی ژائو ونگون دا قیسا مدت ایچری‌سین‌ده اؤلکه‌سینه دؤنه‌جگینی ایفاده ائتدی.
ظریف، موبادیله‌یه آرا‌چی‌لیق ائد‌ن سوئیس حکومتینه تشکر ائتدی.
چین اصیل‌لی آمریکا وطنداشی پرینستون اونیورسیته‌سی تاریخ بؤلومو دکترا اؤیرنجیسی ژائو ونگ، تحصیلی ایله ایلگیلی آراشدیرمالار ائتمک اوزره ۲۰۱۶دا گئتدیگی ایراندا جاسوسلوق اتهامی ایله، کؤک حجره ساحه‌سین‌ده ایشلریله بیلینن تهرانداکی تربیت مدرس اونیورسیته‌سین‌دن دکتر مسعود سلیمانی ایسه، گئچه‌ن ایل اکتبر آیین‌دا تحریملری پوزدوغو ادعاسییلا آمریکایا گیریشی سیراسین‌دا شیاگو هاوالیمانیندا گؤزآلتینا آلینمیشدی.
